ming030890/wiki-yue-high-quality huggingface dataset:
任詠華

任詠華教授，BBS（英文：Vivian Wing-Wah Yam，1963年2月10號—）係香港化學家兼親中派政治人物，而家係香港大學化學系講座教授。佢喺2001年當選中國科學院院士，係當時最後生嘅院士。

選舉經歷
喺2021年9月，佢經指定團體提名(粵港澳大灣區院士聯盟)成為香港特别行政區選舉委員會科技創新界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
任素汐

任素汐（粵拼：jam4 sou3 zik6；1988年6月1號—），係山東萊州人、中國大陸女演員，喺中央戲劇學院2005級導表班畢業。
共工

共工，神祇之一，是為水神。共工傳說中，多數做惡神，亦為人所懼。
傳說之中，流傳至廣者，為共工同祝融開戰，水火不容。
今日睇法為，共工氏為善於用水之氏族。
古時為平水土，祀共工之勾龍。天上嘅天社，就為佢嘅社。宋史天文志有寫，「天社六星，在弧矢南。昔共工氏之勾龍能平水土，故祀之以配社，其精上爲星。」
共振

共振（粵拼：gung6 zan3）係指一個物理系統被施以一個週期力，呢個週期力嘅頻率同系統嘅自然頻率接近或者相同，系統以比其他頻率更大嘅振動嘅物理現象。
共振峰

共振峰（粵拼：gung6 zan3 fung1；英文：formant，簡稱 F）係語音學上嘅一個概念，講到唔同元音以及唔同輔音之間喺聲學特性上嘅差異。

基本
内文：語音學、元音同輔音
睇埋：時頻譜同自然頻率
是但攞一段語音嚟睇，段語音入邊往往會帶有多股唔同頻率嘅聲波。對語音嘅聲學研究表明，唔同元音喺「邊種頻率嘅聲波振幅勁啲」呢點上可以唔同—即係例如對比 [i]（當粵拼：i1）嘅聲波同 [u]（當粵拼：u1）嘅聲波，兩者都內含頻率約莫 3,500 Hz 嘅聲波，但前者有比較多呢啲聲波。呢種現象可以用時頻譜表達，達致用圖像化方式表達唔同語音嘅聲學特性。
好似下圖噉。下圖係用美式英文讀 [i]、[u] 同 [ɑ]（當粵拼：aa1）呢三個元音，得出嘅時頻譜。幅圖打戙軸係頻率，而打橫軸就係時間，由幅圖睇得出，唔同元音喺「邊隻頻率嘅聲波最勁」（愈深色表示愈勁）呢點上有差異。
實證研究表明咗，元音通常有三個共振峰，每個共振峰係指一笪「振幅去到最勁」嘅頻率區，例如想像而家錄低啲人用美國某地嘅口音讀 [i] 再睇吓幅時頻譜，發現段聲波喺 280 Hz、2,250 Hz 同 2,890 Hz 呢三個頻率區有最大嘅振幅，噉呢三笪區域就算係嗰段聲波嘅共振峰，當中 280 Hz 係 F1、2,250 Hz 係 F2 而 2,890 Hz 係 F3 — F 取自共振峰嘅英文名開頭嗰個字母，而 F 後面掕嘅數字就係按頻率由低至高排嘅。

成因
睇埋：聲道
一隻語音嘅共振峰特性同佢相應嘅聲道特性有一定嘅統計相關。例如有研究發現，一個人發出一隻元音嗰陣
條脷嘅高度，同
嗰種元音嘅 F1 嘅頻率
成負相關，即係條脷位置愈高，F1 就傾向愈低頻；而實際嘅研究睇過輔音嘅共振峰，亦發現唔同輔音嘅共振峰特性有明顯嘅差異。
共曉時期

共曉時期（英文：Common practice period）係古典樂入面嘅一個時期，一般係中至後期嘅巴洛克音樂，一路去到浪漫主義時期結束為止。
共有產權

共有產權原本係解「共同擁有產權」，馬列共產主義派別嘅精粹，任何可包含產權嘅部份都由共產黨控制。
理解上，可解講成自己並非自己而係大家、人哋老婆係自己個老婆，又係所有人個老婆；人家啲錢係我自己啲錢，無論我自己有冇錢同人分都好，我都可以分到人地啲錢。共有產權，入面係有「菠蘿雞主義」。

分黨分派
指令經濟下，進行國有產權宣誓，並由政府或中央向人民分配；或幻化為無政府主義下，由所有人共同擁有，共同使用。
共康路站

共康路站係上海地鐵1號綫一個地鐵站，喺靜安區。個站2004年12月28號啟用。
共星

共星（粵拼：gung6 sing1）係中國廣東廣州一地名，喺從化太平東北嘅神岡範圍南邊；北靠佛岡近珠江壹城；西靠湖田村；南靠錢岡；東靠大金峯。
個村主要出產砂糖桔而出名。喺每年冬天時節，有部份廣州地區推介從化一日遊啲路線都會經過呢個村摘砂糖桔。
以色列議會

以色列議會（英文：Knesset；希伯來文：הַכְּנֶסֶת‎，轉寫係HaKnesset）係以色列嘅國會。呢個議會行一院制，負責制訂以色列嘅所有法律同埋推舉政府內閣。
以色列議會由民主選舉產生，每屆任期四年，可以提早大選。選舉採用政黨名單比例代表制，全國一齊選，唔分地區，選出120位議員。
最近一次議會選舉喺2022年舉行，選出第25屆議會。
以2023年計，利庫德集團係國會最大黨，有32席。
以色列獨立日

以色列獨立日 (希伯來文：יוֹם הָעַצְמָאוּת‎, 直譯 「獨立日」) 係以色列嘅國慶，慶祝以色列獨立宣言喺1948年5月14號正式成立以色列。
因爲以色列係用猶太曆嚟紀念國慶，所以有時會同安息日撞期。喺呢個情況，就會選擇早或者遲幾日慶祝。喺猶太曆入面，一日係喺日落開始，所以其實係由之前嗰晚開始，到之後嗰日再日落先完。
除此之外，以色列喺獨立日之前嗰日亦會紀念以色列亡兵紀念日（英文：Yom HaZikaron）。
以色列空軍

以色列空軍（英文簡寫IAF，即係Israeli Air Force）係以色列國防軍底下嘅空軍軍種，1948年創立，而家大約有900架飛機。而家嘅軍司令係Amir Eshel少將，主力空中戰鬥機大約有350架，機種有F-15戰鬥機同埋F-16戰鬥機、F-35i隱形戰鬥機等等。
以色列足球代表隊

以色列足球代表隊係代表以色列嘅足球隊，由以色列足球總會打理，會出席國際足球賽事好似世界盃、歐洲國家盃咁。
以色列地理上屬西亞，但因為同一眾阿拉伯世界成員國喺政治上、宗教上有牙齒印（1967年六日戰爭後，非法佔領巴勒斯坦地區嘅加沙地帶、約旦河西岸地區領土），1974年9月14號被逐出亞洲足球協會，到1992年正式獲歐洲足球協會收留。
以色列聯合王國

以色列聯合王國，又叫以色列王國前期，係以色列史上其中一個政權，前1050年由掃羅王立國，首都耶路撒冷，到前931年所羅門王死後分裂成兩國：北面仍然叫做以色列王國，南面叫猶大王國。
以色列航空

以色列航空（El Al）係以色列嘅載旗航空公司。
以色列銀行

以色列銀行（בנק ישראל‎ ）係以色列嘅中央銀行‎，1954年開業。
傷殘

傷殘，又叫殘廢、殘疾、殘障，係指因為身體上嘅先天缺陷或者後天損傷，而唔可以好似正常人咁生活嘅狀態。
聯合國嘅《殘疾人權利公約》將「傷殘」定義做：「長期嘅身體、精神、智力或感覺障礙，喺同各種障礙嘅互動中，可能會阻礙一個人喺同其他人平等嘅基礎上充分同有效噉喺社會上生活。」
傻

傻即係冇腦，同笨好似。
傻有兩種，一種係個人天生智力有問題，俗稱低能或智障，另一種係智力正常，但係做出嚟嘅事係唔正常，例如明知故犯。
傻仔

傻仔喺依家日常生活入面係指一個蠢或者白痴嘅人。

英語同義詞之一
「傻仔」嘅其中一個英文翻譯，係「idiot」。「idiot」以前係法律同埋精神病學領域入面一種技術術語，用嚟指某種深遠智力殘障，患者精神年齡喺2歲或者以下，同埋嗰個人無法防範常見嘅危險動作。呢個詞語逐漸被嚴重嘅智力障礙呢一個詞語代替（一個相對婉轉嘅詞語）。「Idiot」一詞源自希臘語ἰδι^ώτ-ης，即係指無法喺公共生活入面承擔責任嘅人。
傷心的人別聽慢歌

《傷心的人別聽慢歌》（英文：Don'ts Don'ts），係臺灣樂團五月天喺2013年推出嘅單曲。首歌由阿信填詞、作曲。首歌係《5月天諾亞方舟》電影主題曲、2013年可口可樂中華區主題曲 ，都係TVBS電視劇《飛越·龍門客棧》片頭曲同《A咖的路》插曲。

音樂錄影帶
2013年8月12日發佈「活出自我」金曲導演版音樂錄影帶 ，由攞過金曲獎最佳音樂錄影帶獎嘅導演陳奕仁執導。2013年8月20日發佈「貫徹快樂」可口可樂版音樂錄影帶 。2013年11月7日發佈日文版《Dancin' Dancin'》嘅音樂錄影帶 。2018年9月8日發佈英文版《Don'ts Don'ts》音樂錄影帶 。
傷殘奧林匹克運動會

傷殘奧林匹克運動會（粵拼：soeng1 caan4 ou3 lam4 pat1 hak1 waan6 dung6 wui6*2，大陸叫殘疾人奧林匹克運動會，臺灣叫帕拉林匹克運動會），又叫傷殘人士奧運會，係現代奧林匹克運動會嘅分支活動，專畀傷殘人士運動員參加。1960年開始，傷殘奧林匹克運動會開始跟住夏季奧運之後搞（頭一屆主辦地點係羅馬），1976年開始搞埋冬季版。

歷史
經歷咗第一次世界大戰同埋第二次世界大戰之後，全球出現咗唔少殘障軍民，一次大戰結束後，復康治療漸漸被重視，為咗減少因為肢體傷殘所帶嚟嘅影響，呢啲傷殘人士開始接受體能訓練，從運動中幫助復康同埋回復自信。
1948年，有一位叫做盧域·古特曼嘅醫生喺英倫為二次大戰時嘅脊髓損傷軍人組織咗一個運動競賽團體，四年之後，荷蘭開始有參加者加入咗呢個運動會，呢個就係傷殘人士奧運會嘅起源：史篤曼維爾運動會（即係而家嘅世界能力運動會）。
需要留意嘅係，國際殘疾人奧林匹克委員會喺2001年6月19號同國際奧林匹克委員會簽署協議，授權由國際奧委會決定主辦權係邊個；另一方面，一旦獲選為奧運會主辦城市，一定要兼辦傷殘奧運會，即係同時攞到奧運會、傷殘奧運會（兩個運動會）嘅主辦權。而且喺奧運結束後，一定要喺幾個禮拜內搞掂晒傷殘奧運會嘅大小事務，以趕上傷殘奧運會嘅開幕儀式。
Perruel

Perruel係法國嘅一個市鎮，位置喺厄爾。
Pessans

Pessans係法國嘅一個市鎮，位置喺杜。
Perrières

Perrières係法國嘅一個市鎮，位置喺卡爾華多斯。
Pessan

Pessan係法國嘅一個市鎮，位置喺奧斯坦尼大區嘅熱爾。
Perros-Guirec

Perros-Guirec係法國嘅一個市鎮，位置喺阿摩爾濱海。
Pertheville-Ners

Pertheville-Ners係法國嘅一個市鎮，位置喺卡爾華多斯。
Pescadoires

Pescadoires係法國嘅一個市鎮，位置喺奧斯坦尼大區嘅洛特。
Pessines

Pessines係法國嘅一個市鎮，位置喺濱海沙藍特。
M13/40坦克

M13/40坦克，係意大利王國響二戰初期用嘅一種中型坦克（「M」係指「Medio」，即係意大利文嘅中型坦克；「13」係話架車預計重13公噸；「40」就係第一次嘅生產年份—1940年），取代二戰初期意大利陸軍嘅L3、L6/40同M11/39坦克。M13/40坦克亦係意大利軍使用最廣泛嘅坦克。

性能
M13/40坦克用咗維克斯衍生而嚟嘅傳動系統，有兩個轉向架同兩側各8個小型路輪，用彈簧葉片懸吊裝置。履帶就用傳統嘅鋼板做骨架連結。呢個設計令意軍以為響山區作戰可以有良好嘅機動性，但係後來M13/40被部署去沙漠，發現機動性好差。
坦克嘅主要武器係一具47毫米主砲，能夠響500米嘅距離貫穿45毫米嘅裝甲板，對付英軍嘅輕型同巡航坦克，但係無法對付步兵坦克；有104發嘅穿甲彈同高爆彈。M13重裝有3到4座機槍，又有2部潛望鏡分別畀車長同砲手用，同埋無線電作為標準配備。

優缺點
M13/40坦克響戰爭初期時屬於傳統嘅輕型坦克類型，類似其他衍生自維克斯嘅坦克，比如蘇聯嘅T-26坦克。佢13噸重嘅裝甲厚度同擁有嘅火力，足以對付1940-41年嘅英軍坦克。但係，呢架坦克都有一尐缺點：柴油引擎提供咗架車較長嘅航程，但重量比較重，導致速度變慢同過於疲勞。懸吊裝置同履帶雖然可靠，但影響晒速度。

變種
M13/40係意大利軍響戰爭入面產量最多嘅坦克，包括之後嘅變種—M14/41坦克一共生產咗超過3,000架。最後一個版本—M15/42坦克就響1943年生產，裝備咗更加好嘅汽油引擎同更長嘅坦克砲。
M13

M13 （Messier 13）係喺武仙座嘅一嚿球狀星團。
M15

M15 （Messier 15）係喺飛馬座嘅一嚿球狀星團。
保布烈治

保布烈治（英文：Beau Bridges， 1941年12月9號—）係一個美國嘅男演員、電影演員、電視演員、配音員、電影導演，佢喺1948年出道。
保山

保山（粵拼：bou2 saan1）喺中國雲南，家下係地級市，叫保山市。保山市嘅市政府喺隆陽區。
保山雲瑞機場

保山雲瑞機場（粵音：bou2 saan1 wan4 seoi6 gei1 coeng4）係喺中國雲南嘅一個機場，喺1929年嗰陣經已起好。
保崎淳

保崎淳（1987年3月14號—）係日本足球員，司職後衞，效力SC相模原。
保志總一朗

保志總一朗（粵拼：bou2 zi3 zung2 jat1 long5，1972年5月30號—）係日本嘅一個男配音員。

配音作品一覽
呢個表唔完整，歡迎加料。
保就業計劃

保就業計劃（英文：Employment Support Scheme），係香港政府喺2020年向合資格嘅香港企業發放有時限嘅薪金補貼嘅計劃，並喺2022年再度推出。

背景
2020年上半年 [新冠病毒爆發]，對香港經濟構成嚴重打擊，中國香港特別行政區政府, 成立「防疫抗疫基金」去應對，當中第二輪防疫抗疫基金入面，預留810億港紙，補貼僱主發放人工，換取僱主承諾唔炒人，保住打工仔嘅就業機會。

補貼額
基本規則係補貼僱員實際人工嘅50%，人工上限每月18,000港紙，即係補貼上限每月9,000港紙。補貼一定要用落畀人工。
另外，合資格嘅自僱人士喺成個計劃入面亦可以攞一次一筆過7,500港紙資助。

申請時間表
計劃分做兩期，第一期補貼2020年6月到8月嘅人工，第二期補貼2020年9月到11月嘅人工。第一期補貼喺2020年5月25號到6月14號接受申請；第二期補貼喺同年8月31號到9月13號接受申請。提交申請後三到四個禮拜就可以攞到補貼。
保德

保德係中國山西忻州一個縣，總面積981平方公里，人口16萬。
保德郡王

保德郡王係中國古代一個封爵。

元朝
元朝諸王第六等級封號之一，為龜紐銀印王。
帖木兒，天曆二年（1329年）五月戊午封為保德郡王。

大明
保德王朱璟𧇦，韓端王朱朗錡嫡四仔，萬曆四年（1576年）封。廿年（1592年）薨，冇仔，封號削除。
保心安油

保心安油係香港一藥油，由郭兆樞創製。隻油喺香港一九零七年註冊上市，流行於唐人地方，遍及海外唐人。同好多唐醫藥油一樣，以萬靈萬應招來。當中以痛症爲主打。
日本佔領香港前，佢喺中環利源西街有舖，亦喺銅鑼灣道有廠，分舖同廠設喺澳門、越南河內、中國廣州。戰後廣州同河內廠房，畀當地政府沒收，澳門做唔過執笠。而香港舖搬到皇后大道中。一九八八年，廠搬到香港仔黃竹坑道，亦註冊成保心安藥廠有限公司。
Santeuil, Eure-et-Loir

Santeuil, Eure-et-Loir係法國嘅一個市鎮，位置喺中央-盧華爾山谷嘅厄爾-盧華。
Santosse

Santosse係法國嘅一個市鎮，位置喺黃金丘。
Saorge

Saorge係法國嘅一個市鎮，位置喺濱海阿爾卑斯。
Santilly, Eure-et-Loir

Santilly, Eure-et-Loir係法國嘅一個市鎮，位置喺中央-盧華爾山谷嘅厄爾-盧華。
Saonnet

Saonnet係法國嘅一個市鎮，位置喺卡爾華多斯。
Santranges

Santranges係法國嘅一個市鎮，位置喺些爾。
Sanvensa

Sanvensa係法國嘅一個市鎮，位置喺阿韋龍。
Saon

Saon係法國嘅一個市鎮，位置喺卡爾華多斯。
Saint-Mézard

Saint-Mézard係法國嘅一個市鎮，位置喺奧斯坦尼大區嘅熱爾。
Saint-Nazaire, Gard

Saint-Nazaire, Gard係法國嘅一個市鎮，位置喺奧斯坦尼大區嘅加爾。
Saint-Nazaire-de-Ladarez

Saint-Nazaire-de-Ladarez係法國嘅一個市鎮，位置喺奧斯坦尼大區嘅埃羅。
Saint-Nazaire-des-Gardies

Saint-Nazaire-des-Gardies係法國嘅一個市鎮，位置喺奧斯坦尼大區嘅加爾。
Saint-Méloir-des-Ondes

Saint-Méloir-des-Ondes係法國嘅一個市鎮，位置喺布禮斯大區嘅伊勒-維萊訥。
Saint-Nazaire-de-Pézan

Saint-Nazaire-de-Pézan係法國嘅一個市鎮，位置喺奧斯坦尼大區嘅埃羅。
Val-d'Auzon

Val-d'Auzon係法國嘅一個市鎮，位置喺奧布。
Val-d'Oronaye

Val-d'Oronaye係法國嘅一個市鎮，位置喺上普羅旺斯阿爾卑斯。
Val-de-Chalvagne

Val-de-Chalvagne係法國嘅一個市鎮，位置喺上普羅旺斯阿爾卑斯。
Val-de-Lambronne

Val-de-Lambronne係法國嘅一個市鎮，位置喺奧德。
Val-d'Izé

Val-d'Izé係法國嘅一個市鎮，位置喺布禮斯大區嘅伊勒-維萊訥。
Val-de-Bonnieure

Val-de-Bonnieure係法國嘅一個市鎮，位置喺沙藍特。
Val-de-Dagne

Val-de-Dagne係法國嘅一個市鎮，位置喺奧德。
Val-d'Aigoual

Val-d'Aigoual係法國嘅一個市鎮，位置喺奧斯坦尼大區嘅加爾。
Val-d'Arcomie

Val-d'Arcomie係法國嘅一個市鎮，位置喺康塔爾。
Val-d'Auge

Val-d'Auge係法國嘅一個市鎮，位置喺沙藍特。
前270年代

前270年代係指前279年去到前270年之間嗰十年嘅年代。
丹下健三

丹下健三（1913年9月4號—2005年3月22號）係日本一個畫則師、城市規劃師同大學教員。

簡歷
丹下健三喺日本大阪府堺市出世，喺東京大學攻讀建築學，1945年攞到哲學博士學位畢業，先後以1949年設計嘅廣島和平博物院同1952年設計嘅東京大會堂攞獎。丹下健三係第二次世界大戰後日本最傑出嘅建築學同城市設計學家之一，作品畀國際建築學界公認爲最具創新獨特風格，喺1960年主持過一項城市設計研究，計劃重建東京，即係「東京灣」計劃。丹下健三有好多著作，其中包括三本有關建築學同城市設計嘅書，佢嘅論文經常喺歐洲同日本學術刊物發表，係亞洲頭一位學者攞到英國皇家建築學會金章獎。
丹下健三亞仔丹下憲孝（日文：丹下憲孝）都係畫則師。2005年3月22號，丹下健三喺東京病死，終年92歲。
丹地利

丹地利（英文：Dan Dailey，1915年12月14號—1978年10月16號）係美國一個男舞台劇、電影、電視演員同舞蹈員，1921年出道。
丹佛

丹佛（Denver）係美國哥羅拉度州首府，喺洛磯山脈山腳、普拉特河岸邊，大約住咗65萬人。
丹·拉瑟

丹·拉瑟係一個美國新聞主播、新聞工作者、電視製作人、輿論記者。
丹下櫻

丹下櫻（粵拼：daan1 haa6 jing1，1973年3月24號—）係日本嘅一個女藝人同埋配音員。
丹佛金塊

丹佛金塊（英文：Denver Nuggets）係一支以美國哥羅拉度州丹佛為基地嘅NBA球隊，隸屬NBA西岸西北賽區。
主麻章

主麻章係伊斯蘭教典籍《可蘭經》入面嘅第62章（蘇拉）。
主顯節

主顯節，又叫顯現日，係基督教節日，喺每年1月6號，即係聖誕節之後12日，紀念耶穌第一次畀外地人（東方三賢士）睇。
主題模型

主題模型（粵拼：zyu2 tai4 mou4 jing4；英文：topic model）係統計學同自然語言處理上會用到嘅一種模型，用嚟搵出一份或者多份文件入面嘅抽象「主題」。
Input：若干份文件；
Output：啲文件嘅「主題」。
主題標記

主題標記 係指一隻語言入面有隻字，攞嚟 maak1 住句句子「最重要」嗰嚿嘢係邊嚿（通常係主語）。

日本話：は
日本話有三大重要嘅標記詞，wa（は；主題標記）、ga（が；NOM 標記）同 o（を；ACC 標記），睇以下幾句例句：
句 1 可以理解做「就架車（wa）呢個主題，我想講嘅係（架車）好新」噉嘅意思，而句 2 可以理解做「就今日（wa）呢個主題，我想講嘅係會前往學校」。
一般認為，句 3 清楚噉表示緊「睇嘢嘅係細路，被睇嘅係電視」噉嘅意思－ga 表示咗細路係 S，不過（簡單噉講）講嘢嘅人想強調電視（wa）呢個主題，所以將身為 O 嘅電視擺喺句子最頭。亦可以睇吓廣東話可以用 O-呢，-S-動詞噉嘅句子（OSV 型）嚟強調 O 嘅內容。
丼卡

丼卡（粵拼：dam2 kaa1，Dumka），又譯杜姆卡，係印度乍拉肯德邦丼卡縣嘅一個城鎮。2001年嗰陣有44917人喺度住，其中男人24341人，女人20576人；0—6歲有5457人；嗰度啲人76.03%係識字。
主題曲

主題曲（theme music）係指寫嚟幫某一件媒體產品（例如係電視劇、電影或者電子遊戲呀噉）做「代表」嘅樂曲，例如寫幫隻電子遊戲一首主題曲，首主題曲會喺隻遊戲嘅標題畫面嗰度播，做隻遊戲嘅代表音樂。
丼

丼，讀dam2，係個象聲詞，係拋嚿石頭入去個井度，發出來嘅聲。例如：「嗰個女仔靚到丼一聲！」

日文用法
丼字喺日文都幾常見，其發音略音係どん（羅馬字：don），源於其全音どんぶり（羅馬字：domburi），本來係指用來裝飯嘅大碗；而家多數係講大大碗嘅飯，飯面舖咗餸菜，可以叫做日式大碗飯。
因為香港某日式快餐店以牛丼做招牌貨，做得幾出名下，所以「丼」字近年多咗人識，不過啲人多數當佢係和製漢字，而唔知道呢個字喺中文來，更加唔知佢原來就係粵語口語一直保留落來嘅古漢語字。
借刀殺人

借刀殺人係三十六計入面嘅第3個計策，歸類入勝戰計，內容係假借第三方勢力去打敵方。
借屍還魂

借屍還魂係三十六計入面嘅第14個計策，歸類入攻戰計，內容係要識得利用無乜作為嘅嘢加以控制佢。
借喻

借喻係種修辭手法，即係指講都唔講，直接當比喻嘅嘢係比喻對象噉，指出兩樣嘢相似嘅嘅比喻。借喻唔會用到喻詞，唔會講出比喻對象（本體），會直接將用嚟比喻嘅嘢（喻體）完全取代本體，即係淨係提喻體而唔提本體同喻詞。想搞清楚借喻嘅本體，有時要靠常識，有時要靠前文後理，有時兩樣都要。
借喻同埋暗喻嘅統稱為隱喻。[未記出處或冇根據]

同借代嘅分別
借喻成日同借代撈亂，以下係兩者嘅一啲分別：
借喻嘅兩個主體有相似關係；而借代嘅兩個主體冇相似關係。
所以，借喻就可以改寫成明喻、暗喻；而借代唔屬於比喻，唔可以改寫成比喻。
借喻嘅兩個主體係對等嘅關係，兩個主體一樣喺句子入面一樣咁重要，喻體唔同嘅話，意思會變；而借代嘅兩個主體係有主次嘅關係，本體係重點，代替本體嘅只係替代品，只要合理，其他嘅嘢嚟借代本體都冇分別。
借喻用嘅係冇咩關係嘅事物；而借代用嘅係本體嘅一部分，或者同本體有密切關係嘅其他嘢。
借喻係用嚟代表本體其中相似嘅地方；而借代係用嚟代表本體嘅整體。

例子
「歲寒，然後知松柏之後凋。」《論語》
「枯桑知天風，海水知天寒。」《飲馬長城窟行》
「狡兔有三窟，僅得免其死耳。」《馮諼客孟嘗君》
玉環喺天空高掛。（日食好似玉環）
每朝早都有成千上萬嘅人喺呢個石矢森林遊蕩。（大城市好似森林）
借東西的小矮人亞莉亞蒂

《借東西的小矮人亞莉亞蒂》（粵拼：ze3 dung1 sai1 dik1 siu2 ai2 jan4 aa3 lei6 aa3 dai3，日文：借りぐらしのアリエッティ）係知步里工作室出嘅動畫作品，由宮崎駿同丹羽圭子編劇，鈴木敏夫監製，2010年7月17號喺日本上畫。

故仔
一個叫翔嘅𡃁仔因為心臟病嘅關係，畀人帶去山旮旯嘅屋仔度休養。嚟到小屋嗰陣，佢唔覺意喺草叢入面睇到一個十零厘米咁上下嘅女仔小矮人。嗰班住喺屋下面嘅小矮人為咗要生活，要專登喺人類唔覺意嗰陣，偷偷地噉拎走一啲人類嘅日用品，而佢哋嗌呢種行為做：借嘢。而嗰個畀翔發現咗嘅女仔小矮人，亞莉亞蒂，知道自己畀人偷睇到嗰陣嚇到心都離一離，但係跟住佢知道翔係冇惡意之後，就慢慢試下同翔接觸，後尾重同佢有一段小小嘅友情。
借方

借方係喺複式簿記嗰度左邊記數嘅地方，佢嘅對應字係叫做貸方。
Saint-Piat

Saint-Piat係法國嘅一個市鎮，位置喺中央-盧華爾山谷嘅厄爾-盧華。
Saint-Perdoux, Lot

Saint-Perdoux, Lot係法國嘅一個市鎮，位置喺奧斯坦尼大區嘅洛特。
Saint-Pern

Saint-Pern係法國嘅一個市鎮，位置喺布禮斯大區嘅伊勒-維萊訥。
Saint-Phal

Saint-Phal係法國嘅一個市鎮，位置喺奧布。
凡爾登

凡爾登（法文：Verdun）係法國一座城，喺洛林默茲，人口2萬。
凱倫·白列森

凱倫·白列森係一個丹麥作家、自傳作者、詩人、畫師。
凱基商業銀行

凱基商業銀行股份有限公司（金融機構代號：809）簡稱凱基銀行、凱基商銀，係臺灣中型商業銀行，隸屬於中華開發金融控股公司旗下，依家境內有53間分行。
凡湖

凡湖（土耳其文：Van Gölü）係土耳其東部一個湖，有3,755平方公里大。
凡爾賽宮

凡爾賽宮（法文：Château de Versailles），係法國舊時一座皇宮，由1682年到1789年用，喺法國巴黎西南嘅凡爾賽，2024巴黎奧運會期間，呢座皇宮成為騎術比賽、現代五項比賽嘅場館。
凡舍爾

凡舍爾（法文：Vinzelles），係法國布爾岡桑恩盧華嘅其中一個市鎮。
凱倫‧查克

凱倫‧查克（Karen Zack）係一個美國藝術家，來自俄勒岡州波特蘭，因為拍攝咗一批食物同狗仔嘅對比圖，而呢啲圖成為網絡迷因，因而得到一啲關注。

食物狗仔對比圖
2016年，凱倫拍攝咗一系列食物狗仔對比圖，然後將啲相併埋一齊，一時成為咗網絡迷因。其中組合一個組合係吉娃娃同有藍莓嘅瑪芬蛋糕， 由於吉娃娃嘅顏色同瑪芬蛋糕表面顏色好似，有瑪芬蛋糕啲藍莓，又由於位置分佈，睇落好似狗仔嘅眼睛，令蛋糕表面好似吉娃娃個樣。
其他組合仲包括拉布拉多貴賓狗同炸雞、橘色虎斑貓咪同香草焦糖冰淇淋等。
凡爾納

凡爾納（法文：Jules Verne，1828年2月8號—1905年3月24號），係法國作家，主要寫科幻小說，出名作品有《地心探險記》、《海底兩萬里》、《八十日環遊世界》。
傑拉二世

傑拉二世（Gelasius II，又譯格拉修二世，1064年—1119年1月29號）係羅馬天主教第161任教宗，1118年到1119年在位。
傑拉勒·巴亞爾

傑拉勒·巴亞爾（土耳其文：Celâl Bayar，1883年5月16號—1986年8月22號），係土耳其嘅政治人、民主黨黨員。佢曾做咗總理，亦係土耳其第3位總統，1950年5月22號去到1960年5月27號在任。
傑弗里·泰勒

傑弗里·泰勒係一個英國物理學家、工程師、數學家、氣象學家。
傑拉德·特·胡夫特

傑拉德·特·胡夫特係一個荷蘭王國理論物理學家、教育學家、教授、非虛構文學作家、物理學家、大學教員。
傑士德加

傑士德加（英文：Christopher Tucker，1971年8月31號—）係美國電影演員，代表作有《火拼時速》系列，美國亞特蘭大出世。
傑拉

傑拉（意大利文：Gela）係意大利西西里卡塔尼瑟塔省一座城，人口8萬。
前123年

前123年係平年。

大件事
南越王趙胡卒，世子趙嬰齊繼位。
前1230年代

前1230年代係指前1239年去到前1230年之間嗰十年嘅年代。
前1240年代

前1240年代係指前1249年去到前1240年之間嗰十年嘅年代。
前1250年代

前1250年代係指前1259年去到前1250年之間嗰十年嘅年代。
前1260年代

前1260年代係指前1269年去到前1260年之間嗰十年嘅年代。
前1270年代

前1270年代係指前1279年去到前1270年之間嗰十年嘅年代。
借

借即係攞咗樣嘢嚟用，遲啲會還。借咗唔還嘅實物（tangible things）叫偷或搶。
借錢
借歪、借一借、借過：叫人讓開
借啲意：乘機
借力
借殼（Reverse takeover）
借喻
借代
語言學上，借詞
數學上，借位
倚南

倚南係香港一座私人住宅樓，喺香港島鴨脷洲鴨脷洲大街68號，35層樓高，由恆基地產發展，2017年起好。
剃髮易服

剃髮易服係大清入主中原之後強制推行嘅一項政策，逼漢族同其他民族嘅國民跟滿族一樣髡髮留辮同埋著滿服，唔聽話就要殺。呢個政策違反中華文化一路以嚟「身體髮膚，受之父母，不敢毀傷，孝之始也」嘅傳統，所以引起好大反抗，但都畀大清朝廷鎮壓住。
則武謙

則武謙（1922年7月18號—1994年3月6號）係日本足球員，司職前鋒，曾經喺1951年爲日本足球代表隊出場1次。
削價競爭

削價競爭（price war）係商業上競爭嘅一種形式，指賣家係噉爭住減價，想用「自己嘅價錢低過第啲賣家」做賣點吸引買家。
削尼值

削尼值（Shapley value）係合作博弈入面嘅一個概念，用嚟計算喺一場合作博弈入面，每位玩家作出嘅「實際貢獻」。削尼值值係以數學家、經濟學家Lloyd Shapley命名嘅，佢亦都因為提出呢個概念而獲得2012年諾貝爾經濟學獎。
剃刀蔣

剃刀蔣（粵拼：tai3 dou1 zoeng2；英文：RAZOR Chiang；1984年5月22號—）係一個臺灣音樂人同饒舌歌手，原名蔣行杰。
剃鬚刀

剃鬚刀係用嚟剃鬚嘅架生，個樣似刀。因為用起嚟唔夠安全，逐漸俾鬚刨同電鬚刨取代。
刻木字人

刻木字人（英文block cutter；德文Formschneider）係專門刻印嘢木版嘅人，呢行差唔多絕跡。除咗刻字，亦會刻畫。因爲有木版印刷，印書比手抄易得多，自始可以大量印書，廣爲散佈。
刻在你心底的名字

《刻在你心底的名字》（粵拼：hak1 zoi6 nei5 sam1 dai2 dik1 ming4 zi6）係一套喺2020年嘅臺灣電影，柳廣輝導演，瞿友寧編劇，陳昊森、曾敬驊主演。
剃鬚膏

剃鬚膏係用剃鬚刀時剃鬚用嘅膏，剃鬚前搽落鬚度等佢起泡，再用剃鬚刀剃。
元物件

元物件，電腦程式用字，物件導向之中，附喺物件之上嘅物件，用以改變該物件嘅行為，諸如操作、產生、描寫、甚至實踐方法等。近似概念亦見於元類別。

文
元物件繙自metaobject。但meta並無元嘅意思。佢本意為物件之上嘅嘢。
元洲仔公園

元洲仔公園，香港公園之一，遊樂場之一，喺大埔大埔海邊，南起元洲仔里，北到林村河口，就近廣福邨、宏福苑，英文叫Yuen Chau Tsai Park。行政上歸大埔區。設施有緩跑徑、健身徑。另有寵物共享公園，以及狗糞收集箱、洗手間兼暢通易達洗手間。一九九一年建成，目前歸康樂及文化事務署管。公園南端有元洲仔自然環境保護研究中心，為舊時理民府官邸，一九八六年為世界自然（香港）基金會所用。
公園東臨大埔海，西貼完善路，南為元洲仔，北為林村河河口，過河為大埔海濱公園。
沙田到大埔單車徑，喺園外經過，假日時好多遊人。
元祐

元祐係北宋皇帝趙煦嘅第一個年號，相當於公元1086年到1094年，前後總共9年。
元秋

元秋（Yuen Qiu，1950年4月19號—），原名張轉男，係香港武打演員，香港出世，祖籍山東，1960年代出道拍電影，1980年代中打後一度息影，到2004年出山做電影《功夫》其中一位女主角，包租婆嘅形象深入民心，之後繼續接拍電影，2010年代頭亦幫無綫電視拍過幾套劇集。佢有個細妹文雪兒亦係香港演員。

濕碎料
香港立法會議員蔣麗芸畀傳媒話佢個樣同元秋似，叫佢做「政壇元秋」。
元清閣

黃大仙元清閣大門對聯：「金生麗水乾卜留聖跡；華光普照坤造別洞天。」
元清閣（粵拼：jyun4 cing1 gok3；英文：Yuen Ching Kok）係香港一間供奉黃大仙嘅道教廟宇，喺九龍青山道嘅新圍村，地址為九龍蘇屋一段嘅呈祥道6449號地段，佔地面積約2公頃，分成高低兩組嘅建築群。南面隔離係供奉觀世音菩薩同孫悟空嘅紫陽洞。

史
喺香港日治時期，住喺九龍西部嘅市民前去嗇色園拜神嗰時，成日受到日軍凌辱。當時，潮州商人周亮星先生得知居民嘅苦況，就專程喺1942年4月15號（星期二）到嗇色園禮請黃大仙傳聖土瓜灣北帝街23號二樓，道壇起初名叫『駐憇亭』。法壇之後喺1942年8月22號（星期六）搬去九龍聯合道38號三樓，1942年9月25號（星期五）改名叫「黃大仙元清閣」，更定喺農曆十月初十日為成立日。跟住黃大仙屢降乩示，指示當屆理事向青山道搵地起閣，之後得到潮商陳創穆先生捐地，就喺九龍青山道嘅新圍村現址起咗香港另一間供奉黃大仙嘅道觀。而家嘅建築物係喺1955年春季起好，同年4月24號（農曆閏三月初三日，星期日）舉行開光大典。

設置
大門
橫匾：「黃大仙祠」
對聯：「金生麗水乾卜留聖跡；華光普照坤造別洞天。」
主殿供奉道教嘅黃大仙像、「王章」像、「張禹」像。
戶外有蓋食堂：喺農曆初一、十五同農曆8月23號嘅「黃大仙寶誕」，設有免費素食招待前嚟觀光嘅人士。
龜池：似新加坡嘅龜嶼嘅「大伯公廟」噉嘅池塘，中間亦有一隻石龜，背脊上面有一條眼鏡蛇。石碑：善因褔果。
辦事處、義診部、扶乩房、善信休憩處、盥洗室。
元物件協定

元物件協定，電腦程式用字，以字協定用喺一系物件，物件嘅結構同行為，用協定去讀寫同操作。常見於元物件同元物別。
常見協定有，生新類別同剷走佢。 造出新特性、新方法。使類別承繼完全唔同嘅類別，亦即改變類別架構。類別之下，改變方法內嘅代碼，以重新定義方法。

文
繙自英文metaobject protocol。
元稹

元稹（779年—831年）係大唐詩人，同另一位詩人白居易係老友，後世將佢哋兩位夾埋叫「元白」。
元符

元符係北宋皇帝趙煦嘅第三個年號，相當於公元1098年到1100年，前後總共3年。
原田圭輔

原田圭輔（1988年6月11號—）係日本足球員，司職後衞，效力過仙台七夕，栃木SC，及町田澤維亞。
原田彩楓

原田彩楓，係日本嘅一個女藝人同埋配音員。
原田武男

原田武男（1971年10月2號—）係日本足球員，司職中場，效力過橫濱飛翼，大阪櫻花，川崎前鋒，大分三神，福岡黃蜂，及長崎成功丸。
原田淑人

原田淑人（1885年4月5號—1974年12月23號）係日本嘅考古學家，北京大學教授（1930年）、東京大學教授（1938年）、文學博士（1939年），有「日本近代東洋考古學之父」嘅稱號。

底細
原田淑人喺日本東京都出世，阿爸係漢學家，佢細蚊仔時受漢學嘅深厚熏陶。1904年考入東京帝國大學文科大學（而家東京大學文學部）史學科，喺度跟東洋史學嘅創始人白鳥庫吉等史學家學嘢，受到一連串正規同嚴格嘅史學教育。1908年攞到學士學位後，入東京帝國大學文科大學史學科東洋史學專修科深造，專攻中國嘅風俗史同服飾史。喺大學院（好似中國嘅大學研究院噉樣）研究時期，由於學習用功過猛，眼生疾病，產生文獻研究困難，轉而從事考古學研究。攞到學位後做過東京帝國大學講師。1924年渠過朝鮮做考古調查同發掘。1925年後，喺中國參加「東亞考古學會」嘅活動，1930年做過北京大學教授。1938年佢返返日本。前後做過東京帝國大學、聖心女子大學、東洋女子大學教授同早稻田大學大學院講師。做過日本考古學會會長，1943年佢曾經俾人選做帝國學士院（即係而家日本學士院）會員（院士）。1974年喺東京病逝。
原田岳

原田岳（1998年5月22號—）係日本足球員，打守門員位置，效力SC相模原。
原田欽庸

原田欽庸（1986年5月17號—）係日本足球員，司職守門員，效力金澤薩維根。
原田慎太郎

原田慎太郎（1980年11月8號—）係日本足球員，司職中場，效力過橫濱水手，大宮松鼠，及德島漩渦。
原田夏希

原田夏希 ，係日本嘅一個女演員。

拍過嘅作品一覽
呢個表唔完整，歡迎加料。
原田太

原田太（1982年7月5號—）係日本足球員，司職前鋒，效力TDK。
原田拓

原田拓（1982年10月27號—）係日本足球員，司職中場，效力過名古屋八鯨，大分三神，川崎前鋒，及熊本羅亞素。
前300年代

前300年代係指前309年去到前300年之間嗰十年嘅年代。
劉詩韻

劉詩韻，香港親中派政治人物兼建築、測量、都市規劃及園境界人士。

選舉經歷
喺2021年9月，佢成為香港特别行政區選舉委員會建築、測量、都市規劃及園境界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
劉諾衡

劉諾衡（英文：Mike Lau，1994年11月16號—），係香港導演，而家喺ViuTV做編導職務，係ViuTV拍攝團隊無制限OT編集団嘅其中一位成員。因為佢喺演出嘅作品裏面會將自己個樣打格仔，所以又畀人叫做「格仔導演」。

簡歷
2016年ViuTV開台之後，劉諾衡加入ViuTV做助理編導（PA），佢上司係監製黃慧君，參與《慳D啦Honey》、《晚吹—真PK》等等嘅節目製作。之後佢升咗做編導一職，代表作有《花姐ERROR遊》、《美女郊遊遊》同《大海男兒》等。
劉賀

劉賀（前92年7月25號—前59年），係西漢第九位皇帝，前74年在位，但只係在位27日，就因為行為放蕩，而畀霍子孟廢除皇位，史稱漢廢帝、海昏侯。
劉諾生

劉諾生（粵拼：lau4 nok6 sang1；英文：John Laudon，1963年5月29號—）係香港作曲家，喺加拿大出世同長大，喺任職牧師嘅老豆影響下，令佢接觸到宗教，之後參加一啲跨國教會，喺1984年到香港定居。佢喺香港同其他3位意同道合嘅年輕人Daryl Ching、Jerry Marshall同Jym Kay組成Citybeat樂隊，出咗3張大碟，其中絕大多數歌曲係佢或其他成員嘅作品。從1990年代開始，佢就幫多位歌手作曲。
2009年佢幫九巴創作企業宣傳歌曲《共創佳績》，喺正式公布之前曾被香港巴士迷轉載，吸引唔少巴士迷回應，係一時熱話。

獎
由佢作曲、陳明恩主唱嘅《異種》喺過「新城勁爆兒歌頒獎禮2012」攞咗「新城勁爆兒歌」獎由佢作曲、陳明恩主唱嘅《我的歸屬》攞過「新城勁爆兒歌頒獎禮2013」攞咗「新城勁爆兒歌」獎由佢作曲、陳明恩主唱嘅《Buy Buy》攞過「新城勁爆勵志兒歌頒獎禮2013」攞咗「新城勁爆勵志歌曲」獎。

基督教作品
佢本身係基督徒嘅身份，創作唔少備受華人教會同基督徒歡迎嘅基督教詩歌，代表作包括《以色列的聖者》、《靜候恩主》、《願你國來臨》、《守望你》同《曠野甘霖》等等。
劉超賢

劉超賢係香港親中派政治人物兼教育界人士。

選舉經歷
喺2021年9月，佢成為香港特别行政區選舉委員會教育界當然委員。
劉詩雯

劉詩雯（粵拼：lau4 si1 man4；1991年4月12號—）係中國乒乓波運動員，遼寧撫順人。由於佢比較矮，加上成日興快攻，出道時有「細鄧亞萍」之稱，曾經喺2004年攞過女雙冠軍，2010～2013年攞過ITTF第一位。

生平
劉詩雯喺1991年4月12號喺遼寧撫順出世，佢阿爸係砂輪廠嘅廠長、阿媽做過專業乒乓波手。阿媽喺條女出世時有意將佢培養成乒乓波手，從4歲半開始，喺佢屋企個乒乓波檯教佢打波。5歲時被送到撫順市體校跟張晶清教練而接受訓練。
張晶清喺1998年被調到廣州執教，重將嗰時7歲嘅劉詩雯帶到廣州嘅偉倫體校繼續訓練，直到劉詩雯入選廣東代表團後，阿媽亦辭職而搬到廣東陪個女。2003年，11歲嘅劉詩雯第一次代表廣東隊參加城運會團體賽，佢連續擊敗咗張瑩瑩、常晨晨同埋姜華珺等嗰時中國國家隊員而一夜成名。
劉詩雯喺2004年2月被召入中國國家乒乓波隊二隊後，率先喺7月辦嘅亞洲少年乒乓波錦標攞咗團體同女雙冠軍；之後重贏埋世界少年乒乓波挑戰賽女單冠軍同世界青年乒乓球錦標賽女雙、混雙、團體冠軍。直到喺隊內循環賽攞到第一而入選國家女乒一隊。
劉詩雯加入國家一隊後，2007年喺薩格勒布辦嘅世界乒乓波錦標殺到最後4強，但無緣冠軍。但第二年辦嘅全國乒乓波錦標中，攞咗佢生涯第一個冠軍返嚟。2009年1月喺國際乒聯巡迴賽丹麥站攞咗個人職業生涯第一個公開賽單打冠軍；同年嘅中國乒乓波公開賽蘇州站同埋天津站先後兩次攞咗冠軍。同年10月喺廣州版嘅女子乒乓波世界盃嘅女單決賽攞咗冠軍，成為世界盃有史以嚟最後生嘅冠軍同中國國家乒乓波隊有史以嚟第96位世界冠軍，劉詩雯攞咗第一個世界冠軍時。
2010年1月又喺國際乒聯公佈嘅女單世界排名攞咗世界第一。同年5月喺鹿特丹辦嘅世界乒乓波錦標殺到決賽攞咗亞軍。年尾嘅倫敦奧運測試賽攞咗冠軍。
雖然2012年入唔到奧運會，但喺國際乒聯職業巡迴賽攞咗女單冠軍。2013年期間先後攞咗1次女團、4次女單同2次女雙冠軍。成為乒乓波世界盃攞冠軍次數排喺王楠同埋張怡寧後面。2014年初喺國際乒聯職業巡迴賽攞咗女單冠軍，成為第一位實現三連冠嘅運動員。同年喺日本東京辦嘅世界乒乓波團體錦標幫中國隊以全勝戰績攞咗冠軍。雖然2015年喺蘇州辦嘅世界乒乓波錦標攞咗亞軍，但2016年初嘅團體賽攞咗冠軍。
劉謙之

劉謙之，彭城人，東晉政治人物。
劉謙之係東晉義熙年間（405年—419年）始興國嘅丞相。當時有奸人徐道期攻陷當時嘅廣州，之後又攻打始興國。劉謙之於是領兵迎戰，大破徐道期，而且乘勝南追，於是乎收復返廣州。消息報到京師之後，劉謙之被陞做振威將軍、廣州刺史。劉謙之官做到太中大夫，著有《晉紀》二十卷。
前640年代

前640年代係指前649年去到前640年之間嗰十年嘅年代。
古氏

古係唐人姓氏，喺《百家姓》裏頭排第338位。
古比利亞斯

古比利亞斯（西班牙文：Teófilo Cubillas，1949年3月8號—）係秘魯前足球員，踢中場，1966至1989年踢職業賽。

葳蕤史
呢節要加長。
古殊

古殊（粵拼：gu2 syu4，埃及文：𓎡𓄿𓈙𓈉 kꜣš；亞述文： Ku-u-si；古希臘文：Κυς、Κυσι；科普特文：ⲉϭⲱϣ；希伯來文：כּוּשׁ‎；英文：Kush），係個喺古代北非地區嘅一個文明，位置約莫等於而家嘅蘇丹同埃及。

建國
前11世紀，古埃及發生內亂，古殊趁機獨立，建立咗自己嘅政權，中心喺納帕塔（Napata）一帶。前8世紀中期，阿拉拉（Alara）統一咗古殊，佢因而畀人公認係古殊王國嘅創始人。

衰落
公元前23年，羅馬帝國入侵古殊，將納帕塔夷為平地，經過努比亞人2年嘅抵抗，羅馬同古殊簽署和約之後離開古殊。
2世紀，納巴提人（Nubas）佔領咗古殊北部地區。
350年，阿森攻陷麥羅埃，古殊王國滅亡。
去到6世紀嗰陣，原本係麥羅埃控制嘅區域已經有咗一啲細國家，而呢啲國家用科普特字母，而唔再係古殊文字。
古殿町

古殿町（日文：古殿町／ふるどのまち Furudono machi */?）係日本福島縣石川郡嘅一個町。
古橋達彌

古橋達彌（1980年11月7號—）係日本足球員，司職前鋒，效力過本田，大阪櫻花，山形山神，及湘南比馬。
古柏天奴

古柏天奴（Cupertino）係美國加利福尼亞州一座城，人口約莫有6萬。
前650年代

前650年代係指前659年去到前650年之間嗰十年嘅年代。
合成木

合成木，科技木材，人造木（Engineered wood，manufactured wood）包括一系列木製嘅料，用木粉、木糠、木碎、木纖維、木片用膠水或其他方法將佢哋黐實、壓埋，整出嚟嘅木板或者木材。攞嚟做建築用料、傢俬材料。
合成詞

合成詞（英文：compound term）係指一個詞位可能由多個詞幹組成，簡化講即係兩隻各有意思嘅字砌埋一齊做一隻自成個新意思嘅字。
例如英文入面 ice（冰）同 cream（忌廉）都各有意思，砌埋一齊可以變成 ice cream（雪糕）呢個新意思。
合掌瓜

合掌瓜，又叫佛手瓜，係種瓜菜，屬葫蘆科佛手瓜屬，瓜綠色，睇落似兩隻手板（掌）合埋，所以叫合掌瓜。廣東人通常將佢煲湯。
合景國際金融廣場

合景國際金融廣場（粵拼：hap6 ging2 gwok3 zai3 gam1 jung4 gwong2 coeng4；英文：Hejing International Finance Place），簡稱合景國際（hap6 ging2 gwok3 zai3；ifp），佢係中國廣東省廣州市嘅其中一間高樓大廈，喺天河區珠江新城嘅華夏路同華就路嘅交界。

負責方
呢間大廈係由合景泰富地產嚟負責開發，香港ROCCO建築設計有限公司嚟負責設計，合景泰富地產嚟負責起呢棟大廈。仲量聯行嚟負責管理。

逳手同落成時間
呢間大樓喺2005年開始逳手，2007年落成。
合成字

合成字，又叫合體字，係將幾個字嘅詞語砌做一個漢字，通常都係農曆新年寫揮春時用到。個字本身無讀音，要跟返本來個詞語去讀。
合成數

合成數係指一啲除咗1同埋自己之外，仲可以俾第二啲自然數除得盡嘅數字。否則，就係質數。合成數可以因式分解，化成一串質數相乘。
頭二十個合成數包括4、6、8、9、10、12、14、15、16、18、20、21、22、24、25、26、27、28、30、32（OEIS數列A002808）。
合成氣

合成氣係種燃氣，成份包括氫同一氧化碳，可以用嚟做發電。
合景路

合景路（粵拼：hap6 ging2 dou6）係中國廣東廣州嘅東西走向道路，喺天河區沐陂村，西邊從沐陂中、東路交界同廣深高速公路嘅交界開始，一直去到東邊嘅大觀中路。

敘述
全長953m，闊40米，雙向6車道。
前4千年

前4千年係公元開始前第4個千年，喺前第5千年同前第3千年中間，由前4000年1月1號到前3001年12月31號。
加爾各答大學

加爾各答大學（University of Calcutta）係印度加爾各答一間大學，1857年創校。
加爾文

加爾文（Jean Calvin，英文譯做John Calvin，1509年7月10號—1564年5月27號）係歐洲宗教改革浪潮第二代領導人之一，發表《基督教要義》，最後發展出加爾文主義。
加熱煙

加熱煙（IQOS）係透過電子裝置或加熱煙彈高溫加熱至大概350℃（而唔係點火燃燒）令捲煙產生含有尼古丁同其他化學物質嘅煙霧，畀使用者使用。加熱煙同傳統捲煙一樣，加熱非燃燒煙草製品主要以煙草製成，因此含有尼古丁，亦可能會引致上癮。

對身體嘅影響
煙草商聲稱加熱非燃燒煙草製品釋出嘅化學物較傳統捲煙少，可以減少對身體嘅危害，委員會認為呢啲係宣傳技倆，意圖淡化吸煙對身體帶嚟嘅傷害。
現時有關加熱非燃燒煙草製品嘅研究唔多。但係任何煙草產品對身體健康嘅長期影響不容忽視，唔應該隨便嘗試。
世界衞生組織表示所有形式嘅煙草使用都有害，煙草本身具有毒性，即使係天然形式亦含有致癌物質。
部分有毒或致癌物質係冇安全水平嘅，危害巿民健康。
目前重未有證據表明減少對煙草化學物質嘅暴露會降低人類嘅健康風險，同埋二手物質嘅潛在影響。
歐洲有研究發現，加熱非燃燒煙草製品同樣含有捲煙中常見嘅尼古丁、揮發性有機化合物、一氧化碳同致癌物多環芳香烴等。

各國嘅規管
每個國家對加熱非燃燒煙草製品嘅規管方案都有分別，大部份國家納入現行控煙法例，當作傳統煙草產品規管。
有國家同地區（例如新加坡同澳門）已經禁止加熱非燃燒煙草製品嘅銷售同宣傳推廣。
世界衞生組織建議每個國家套用現有控煙政策管制同措施，以管制加熱非燃燒煙草製品。
為咗避免使用加熱非燃燒煙草製品同二手煙霧嘅潛在健康風險，並防止成為年輕人吸煙嘅門檻，委員會建議禁止加熱非燃燒煙草製品，以防止濫用情況出現。
香港喺2022年4月30號開始，全面禁止進口、推廣、製造、售賣或為咗商業目的而管有另類吸煙產品，包括電子煙、加熱煙產品同草本煙。
加爾巴

加爾巴（拉丁文：Galba，前3年12月24號—69年1月15號）係羅馬帝國第6位皇帝，68年到69年在位。佢登基後政局一路混亂，所以做咗七個幾月皇帝就畀人刺殺。
加爾鐵里

里奧保度·加爾鐵里 (西班牙文：Leopoldo Galtieri，1926年7月15號—2003年1月12號），係阿根廷軍人同政治人，喺1981年至1982年間出任事實上阿根廷總統。1982年4月，佢出兵入侵福克蘭羣島，發動福克蘭戰爭，但畀英國打低，同年被迫卸任總統同埋上將職位。
維基同享有多媒體嘅嘢：Leopoldo Galtieri
加特拿

加特拿（Anthony Derek Gardner，1981年8月18號—）係英倫足球員，司職中堅，2012年6月加盟英格蘭冠軍足球聯賽球隊錫週三。
加爾文主義

加爾文主義（Calvinism）係16世紀法國基督新教宗教改革人物加爾文提出嘅宗教主義，奉行呢個主義嘅教派包括長老會同歸正宗。
加爾

加爾（法文：Gard）係法國奧斯坦尼其中一個省，編號30，首府尼姆。
卡帝連尼

卡帝連尼（希臘文：Κατερίνη），係希臘嘅一個城市。
卡度素

卡度素（粵拼：kaa1 dou6 sou3；葡文：Cardoso；西班牙文：Cardozo）係西班牙文同葡萄牙文嘅人名或地名嘅粵語譯法。其中Cardoso源自「Cardozo」一詞嘅變形。

出名嘅人
Cardoso
費蘭度·H·卡度素：巴西政治人。
法比奧·卡度素：葡萄牙足球員。
卡路士·卡度素：多位。
比爾·卡度素：美國記者。
荷西·路易斯·卡度素：西班牙電單車手。
曼努埃爾·卡度素：葡萄牙實業家。
安東尼奧·迪亞斯·卡度素：安哥拉詩人同革命家。
安東尼奧·迪亞斯·迪·卡度素：葡萄牙政治人。
Cardozo
阿朗·卡度素：巴西政治人。
艾拔·卡度素：美國法理學家。
班哲文·卡度素：美國法理學家。
荷西·卡度素：巴拉圭足球員。
奧斯卡·卡度素：巴拉圭足球員。

地名
卡度素 (聖保羅州)：巴西聖保羅州嘅城市。
卡布太空計劃

《卡布太空計劃》（英文：Kerbal Space Program）係一隻太空航行模擬遊戲，模擬俾玩家主導太空探索計劃。
卡布里島

卡布里島（意大利文：Isola di Capri）係意大利甘帕尼亞一個島。
南湖區

南湖區係中國浙江嘉興一個市轄區，總面積426平方公里，人口45萬。
力矩生成函數

力矩生成函數（Moment generating function，MGF）係種指數型嘅生成函數（Generating function，生成函數，母函數），係或然率論、統計學上嘅重要架生；佢嘅富里埃係數（Fourier coefficients）紀錄住個亂變量（Random variable，RV）嘅力矩（Moment），從而蘊涵個亂變量嘅全部資訊。微分下佢就可以攞返晒啲力矩。
當個亂變數係離散時，mgf 係種型式級數（Formal power series）；連續時，MGF 就係種Laplace 變換。佢同特徵函數（Characteristic function），機率密度函數（PDF）只係差次 代換。咁用富里埃變換（Fourier transform）可以由 MGF 攞返 PDF。
大多數重要嘅或然率分佈，都有好簡好妙嘅母函數。例如，指數分佈嘅產生函數就係
力量訓練

喺健身房到做緊唔同嘅力量訓練。由左至右係：槓鈴上舉、戰繩、平板支撐同壺鈴上舉。
力量訓練（粵拼：lik6 loeng6 fan3 lin6），又叫阻力訓練，係健身嘅一種，成日會加於抵抗誘導肌肉收縮，從而增強力量，無氧耐力同骨骼肌嘅大細。
當正確咁做嗰陣，力量訓練可以畀到顯著嘅功能性益處並改善整體健康，包括增加骨骼，肌肉，肌腱同韌帶強度同韌性，改善關節功能，減少損傷嘅可能性，增加骨密度，增加代謝，同心臟功能嘅改善。

用途
力量訓練嘅好處包含更強嘅肌肉強度、改善肌肉張力同外表、增加耐力同骨骼密度。可以從以下5方面去講：

增加體態吸引力
許多人憑力量訓練嚟增加體態吸引力。有證據顯示，根據以女性做訪問對象嘅研究，經由力量訓練可獲得嘅寬肩同窄腰嘅體型係最有吸引力嘅男性特質。從肌肉量嚟講，大多數男性可發展大量嘅肌肉；而女性因缺乏睪固酮而好難做到，但就可以發展出堅固、健美嘅體型，並做到同男性相同比例嘅肌肉強度（但起於明顯較低嘅起點）。個人嘅遺傳反映喺對於力量訓練有唔同程度嘅反應，呢個就唔可能超越基因決定嘅先天肌肉品質，但有多態基因表達嘅例外（如肌球蛋白重鏈）。

增加整體身體健康
力量訓練都畀到功能性好處。強壯嘅肌肉可改善姿勢、畀到關節更好嘅支撐同減少日常活動傷害嘅風險。另外，約三十歲後平均每年會減少3%—5%嘅瘦肌肉，而對於老人嚟講，做重量訓練可防止肌少症嘅發生，甚至恢復一啲功能性強度。根據一項2017年喺Journal of Bone and Mineral Research發表嘅研究，一個禮拜兩次三十分鐘嘅力量訓練可改善功能性表現，如骨密度同結構，增強更年期（常伴隨骨質流失）婦女力量。
力量訓練對代謝同心血管健康有重要性。近年證據顯示阻力訓練可降低代謝同心血管疾病的風險。超重個體藉高強度健身可表現出類似於正常體重個體嘅代謝或心血管風險狀況。
功

功係物理學術語，指力同位移嘅內積。
功可以用以下方程式顯示佢嘅變化（作功；work done）：
其中， 表示功， 表示外力，而 表示同外力同方向嘅輕微位移。功嘅定義涉及到路徑積分，呢度  係積分嘅路徑。
為咗了解物體受力嘅作用，經過一段距離後所產生嘅效應，而定義出「功」呢個概念。
力榮堂書室

力榮堂書室，簡稱力榮堂，又叫大書房，喺香港新界元朗區錦田水頭村，係新界五大氏族錦田鄧氏鄧履元嘅後人起嘅書室，畀族中嘅子弟返學用。書室喺1994年被評為二級歷史建築，再喺2010年5月17號被確認係一級歷史建築。

建築
力榮堂書室大概喺清朝康熙年間起，係兩進兩院三開間嘅建築，正面係凹斗式，大門門聯「南陽世澤 稅院家聲」，大門上面嘅書法幾有特色，左上方嘅字係一般嘅書法字，而喺右上方嘅書法就係用「反書」所寫，入口處係前院，照壁對聯「盡人情眼界寬 知多世事胸襟」，兩進之間有個天井，兩邊設有廂房，左邊設有月門，月門對聯「折桂何其便捷 簪花自是尋常」，正廳就有《齒德兼優》嘅牌匾，係道光十五年學士鄧光斗所寫。
前院
月門
正廳

用途
力榮堂為村裏面嘅族人提供教育同教師居住嘅地方，但後嚟失去教育嘅作用而成為族人放雜物嘅地方。由於日久失修，香港政府撥出200幾萬港元重修，喺2005年9月完成開放畀市民參觀。
力矩

力矩（torque）係力學上嘅一個概念，用嚟描述令一件物體旋轉嘅力量。可以用以下條式計：
，當中
就係力矩，係一個向量。
 簡單講反映咗股作用力嘅位置。
 係令件物體旋轉嗰股作用力。
 係外積。
力量嚟自歡樂

力量嚟自歡樂（德文：Kraft durch Freude）係納粹德國旗下一個勞工福利組織，為會員提供遊埠同各種康樂活動，希望促進經濟發展同提升國民生活質素。組織喺1933年成立，1939年因為要集中資源去打仗而解散。
功夫

功夫係由打交發展出來嘅運動。功夫同打交唔同之處，就係每一套功夫都好着重搏擊嘅技巧，有一定招式同埋好多技術串連其中，要有攻亦有守，可以見招拆招，呢啲都需要練習先會成功嘅；而打交係完全唔使章法，唔使講技巧，總之你一拳我一腳，打贏打輸就要睇吓邊個夠體力頂得住嘞。
練功夫一定要練基本功，因為功夫講求體力好、馬步穩，起手有勁。作為功夫嘅基礎，基本功係需要經常練習，有咗健全嘅基本功，甚至可以發展出自己嘅一套獨門功夫。
嵩山少林寺被譽為功夫嘅發源地，自古有句說話叫做「天下武功出少林」其實並冇誇張，因為少林主張每種功夫都要由最根本練起，冇根基自然唔會有更高更深嘅武學。佢哋除咗提倡修身之外，修心養性亦都係練武之人要學嘅好重要一環，所謂招由心生，仁者出手留三分，惡者出手不留人，以武救人，或者以武害人，就要睇練武人嘅心性係點囉。
更高層次嘅功夫嚟講，除咗馬步起手之外，好多時重要講求眼明、耳聰、手快、步靈，甚至要以心感招；而功夫重會分好多唔同嘅打法，關於用手腳嘅有拳法、爪法、腿法，重有借助外物嘅好似劍法、刀法、棍法、槍法……等；每套功夫都有佢嘅長處，都有佢剋敵嘅利害，所以功夫呢門學問其實真係好博大精深。
今日練功夫嘅人旨在用嚟強身健體同埋自衞用，絕對唔主張撩事鬥非，門派與門派之間亦唔會再有門戶之見，開心見誠咁論武；而且間唔中重會有國際性嘅武術比賽畀一眾嘅練武人聚首一堂，展演所學嘅武藝。
力臻

力臻，全名力臻男子排球隊（英文：Aspiring Volleyball Team），係香港一隊男子排球隊，2006年創立，而家打緊甲一組別，球隊領隊同教練係香港甲一男排唯一女教練葉鳳儀。力臻由創隊開始只係用咗幾年時間就由丙組升到上甲一組別，而呢個事跡畀電視台ViuTV改編，拍成劇集《男排女將》，劇入面嘅「力圖」正正就係參照「力臻」改編。
動作指導

動作指導（粵拼：dung6 zok3 zi2 dou6；英文：Choreography），又叫動作編排，係指表演藝術入面設計一連串「某件物件要點樣郁」嘅過程。
例如家陣要拍戲，而劇本已經寫好咗。正常嚟講，一本劇本對啲動作唔會描述得太詳細，所以動作指導人員就有得展現佢哋嘅創意，創作出自己心目中（例如）英雄同大奸角打交嘅精彩場面。
勒貝格積分

勒貝格積分（英文：Lebesgue integral）係數學分析嘅一個概念，係黎曼積分嘅推廣。黎曼積分可以解讀做一個函數嘅圖同X-軸之間圍住嘅區域嘅面積，所以勒貝格積分亦都推廣咗面積嘅概念。一個函數如果係黎曼可積嘅話，會自動係勒貝格可積，而且兩個積分計出嚟係一樣嘅。
勒費特

勒費特（法文：Le Fête；法文讀音：[lə fɛt]）係法國科多爾省嘅一個市鎮，屬於博尼區（Beaune）阿爾尼勒迪縣（Arnay-le-Duc）。呢個市鎮總面積3.11平方公里，2009年時嘅人口係49個人。
動作技能

動作技能（英文：Motor skills）指一個人控制身體肌肉做出需要嘅動作嘅能力。
動作技能亦係多元智能理論下人類智能嘅其中一種。
史葛丹恩

史葛丹恩（英文：Scott Dann，1987年2月14號—）係英倫男足球員，2004年開始打職業賽，踢中堅，效力過華素爾、伯明翰城足球會、布力般流浪、高雲地利城足球會、水晶宮足球會。
史葛伊士活

史葛伊士活（Scott Eastwood，粵拼：si2 got3 ji1 si6 wut6，1986年3月21號—）係美國演員、摩度、監製同導演。佢係導演奇連伊士活亞仔。
史蒂夫·比科

史蒂夫·比科（1946年12月18號—1977年9月12號）係南非共和國一位工會會員、政治人同作家。
史萊馬赫

史萊馬赫（Friedrich Schleiermacher，1768年11月21號—1834年2月12號），係德國哲學家，亦係解釋學嘅開創者，同時畀人叫做「自由主義神學之父」。